
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 28 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 30 

Καθορισμός τυποποιημένων φυτοϋγειονομικών διαβα¬ 
τηρίων που χρησιμοποιούνται για τη διακίνηση ορι¬ 
σμένων φυτών, φυτικών προϊόντων ή άλλων αντικει¬ 
μένων εντός της Χώρας και από τη Χώρα προς τα 
άλλα Κράτη Μέλη της Ε.Κ. και των λεπτομερών δια¬ 
δικασιών που σχετίζονται με την έκδοση τέτοιων 
φυτοϋγειονομικών διαβατηρίων και των προϋποθέ¬ 
σεων και των λεπτομερών διαδικασιών για την αντι¬ 
κατάστασή τους, σε συμμόρφωση προς τις Οδηγίες 
92/105/ΕΟΚ και 2005/17/ΕΚ της Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του ν. 2147/1952 (Α' 155) «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής 
Υπηρεσίας». 

β) Του άρθρου 1 παρ. 1, 2, 3 και 5 του ν. 1338/1993 
«Εφαρμογή του Κοινοτικού Δικαίου» (Α' 34) όπως η παρ. 
1 έχει τροποποιηθεί με τη διάταξη του άρθρου 6 παρ. 1 
του ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος, Άνθρακος και Χάλυβος και του Οργανισμού 
Εφοδιασμού ΕΕΙΒΑΤΟΜ» (Α' 70) και του άρθρου 3 του 
ν. 1338/1993, όπως αντικαταστάθηκε από το άρθρο 65 
του ν. 1892/90 (Α' 101). 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που τέθηκε σε 
ισχύ με το άρθρο πρώτο του υπ’ αριθμ. 63/2005 προε¬ 
δρικού διατάγματος «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (Α'98). 

2. Τη υπ’ αριθμ. Υ132/11.10.2004 (ΦΕΚ 1533/Β'/14.10.2004) 
κοινή απόφαση του Πρωθυπουργού και του Υπουργού 
Αγροτικής Ανάπτυξης και Τροφίμων «Ανάθεση αρμο¬ 
διοτήτων στον Υφυπουργό Αγροτικής Ανάπτυξης και 
Τροφίμων Αλέξανδρο Κοντό». 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 


14 Φεβρουάριου 2006 

4. Την υπ’ αριθμ. 313/2005 γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Οικονομίας και Οικονομικών και του Υφυπουργού Αγρο¬ 
τικής Ανάπτυξης και Τροφίμων, αποφασίζουμε: 

Άρθρο 1 

Σκοπός. 

Με το παρόν διάταγμα καθορίζονται τα τυποποιημένα 
φυτοϋγειονομικά διαβατήρια που χρησιμοποιούνται για 
τη διακίνηση ορισμένων φυτών, φυτικών προϊόντων ή 
άλλων αντικειμένων εντός της Χώρας και από τη Χώρα 
προς τα άλλα Κράτη Μέλη της Ε.Κ. και οι λεπτομερείς 
διαδικασίες που σχετίζονται με την έκδοση τέτοιων 
φυτοϋγειονομικών διαβατηρίων και οι προϋποθέσεις και 
οι λεπτομερείς διαδικασίες για την αντικατάστασή τους, 
σε συμμόρφωση προς τις Οδηγίες 92/105/ΕΟΚ (14/22, 
8.1.93) της Επιτροπής και 2005/17/ΕΚ (Ε 57/23, 3.3.2005) 
της Επιτροπής. 

Άρθρο 2 

(άρθρο 1 Οδηγιών 92/105/ΕΟΚ και 2005/17/ΕΚ) 

1. Οι αρμόδιες αρχές του άρθρου 2 παρ. 1 περ. ζ) του 
π.δ. 365/2002 (Α' 307) διασφαλίζουν με τους ελέγχους 
που διενεργούν ότι πληρούνται οι όροι της παραγράφου 
2 του παρόντος άρθρου και των άρθρων 3 και 4, όταν 
εκδίδεται ένα φυτοϋγειονομικά διαβατήριο του άρθρου 
2 παρ. 1 περ. στ') του π.δ. 365/2002 (Α' 307). 

2. Οι ακόλουθοι όροι πρέπει να πληρούνται: 

α) Το φυτοϋγειονομικά διαβατήριο αποτελείται από 
μία επίσημη ετικέτα και ένα «συνοδευτικό έγγραφο» 
που περιέχουν τα απαιτούμενα στοιχεία όπως ορί¬ 
ζονται στο Παράρτημα. Η ετικέτα δεν πρέπει να έχει 
χρησιμοποιηθεί στο παρελθόν και πρέπει να είναι από 
κατάλληλο υλικό. Επιτρέπεται η χρήση αυτοκόλλητων 
επισήμων ετικετών. Ως «συνοδευτικό έγγραφο» νοείται 
κάθε έγγραφο το οποίο συνήθως χρησιμοποιείται για 
εμπορικούς σκοπούς. Το έγγραφο αυτό δεν είναι ανα¬ 
γκαίο εάν τα απαιτούμενα στοιχεία που ορίζονται στο 
Παράρτημα αναγράφονται στην εν λόγω ετικέτα. 

β) Τα απαιτούμενα στοιχεία, με ανεξίτηλη γραφή, εί¬ 
ναι κατά προτίμηση τυπωμένα και συντάσσονται στην 
ελληνική ή στην αγγλική γλώσσα, τουλάχιστον. 

γ) Στην περίπτωση κονδύλων 3οΙαηυηη ΙυόθΐΌδυηπ Ι_., 
που προορίζονται για φύτευση, όπως αναφέρονται στο 
σημείο 18.1, Κεφάλαιο II, Μέρος Α, του Παραρτήματος IV 

του π.δ. 365/2002, η επίσημη ετικέτα, που ορίζεται στο 
Παράρτημα III της υπ’ αριθμ. 276357/2002 (Β'1020) κοινής 
υπουργικής απόφασης «Τεχνικός κανονισμός ελέγχου 
και πιστοποίησης κονδύλων πατάτας για φύτευση» 
μπορεί να χρησιμοποιείται αντί για φυτοϋγειονομικό 
διαβατήριο, με την προϋπόθεση ότι η ετικέτα παρέχει 
αποδεικτικά στοιχεία ότι πληρούνται οι απαιτήσεις που 
αναφέρονται στο άρθρο 7 παρ. 4 του π.δ. 365/2002 (μετά 
την 31η Δεκεμβρίου 2005, η ετικέτα πρέπει να αναγράφει 
τις λέξεις «ΕΚ. φυτοϋγειονομικό διαβατήριο»). Η συμ¬ 
μόρφωση με τις διατάξεις που διέπουν τη διακίνηση 
κονδύλων δοΐαηυπι ΙυόβΓοευηη Ι_., που προορίζονται για 
φύτευση σε μια προστατευόμενη ζώνη αναγνωρισμένη 
όσον αφορά τους επιβλαβείς οργανισμούς, οι οποίοι 
σχετίζονται με τους εν λόγω κονδύλους, και η διακίνησή 
τους εντός της ζώνης αυτής, αναγράφεται είτε στην 
ετικέτα είτε σε οποιοδήποτε άλλο εμπορικό έγγραφο. 

Οι ανωτέρω προβλεπόμενοι έλεγχοι διενεργούνται 
από την αρμόδια αρχή για τον έλεγχο των σπόρων που 
προορίζονται για σπορά. 

(δ) Στην περίπτωση σπόρων ΗθΙίαηΙΙιυδ αππυυε I., που 
προορίζονται για σπορά, όπως αναφέρονται στο ση¬ 
μείο 26, Κεφάλαιο II, Μέρος Α,' του Παραρτήματος IV 
του π.δ. 365/2002, η επίσημη ετικέτα, που ορίζεται στο 
Παράρτημα IV της υπ’ αριθμ. 225021/2003 (Β' 478) κοινής 
υπουργικής απόφασης «Τεχνικός Κανονισμός Ελέγχου 
και Πιστοποίησης σπόρων προς σπορά των ελαιούχων 
και κλωστικών φυτών» μπορεί να χρησιμοποιείται αντί 
για φυτοϋγειονομικό διαβατήριο, με την προϋπόθεση ότι 
η ετικέτα παρέχει αποδεικτικά στοιχεία ότι πληρούνται 
οι απαιτήσεις του άρθρου 7 παρ. 4 του π.δ. 365/2002 
(μετά την 31η Αυγούστου 2005, η ετικέτα πρέπει να ανα¬ 
γράφει τις λέξεις «Ε.Κ. φυτοϋγειονομικό διαβατήριο»). 

Οι ανωτέρω προβλεπόμενοι έλεγχοι διενεργούνται 
από την αρμόδια αρχή για τον έλεγχο των σπόρων που 
προορίζονται για σπορά. 

(ε) Στην περίπτωση σπόρων ίγοορθΓείοοπ ΙγοοροΓδίουπι 
(Ι_.) ΚαΓδΙοπ οχ Ραη/ν. και ΡόαδθοΙυδ Ι_., που προορίζονται 
για σπορά όπως αναφέρονται στα σημεία 27 και 29 
Κεφάλαιο II, Μέρος Α,' του Παραρτήματος IV, του π.δ. 
365/2002, η επίσημη ετικέτα, που ορίζεται στο Παράρ¬ 
τημα IV, Μέρος Α,' της υπ’ αριθμ. 236989/2003 (Β' 705) 
κοινής υπουργικής απόφασης «Τεχνικός Κανονισμός 
Αποδοχής Ποικιλιών και Ελέγχου και Πιστοποίησης 
Σπόρων Κηπευτικών προς Σπορά» μπορεί να χρησιμο¬ 
ποιείται αντί για φυτοϋγειονομικό διαβατήριο με την 
προϋπόθεση ότι η ετικέτα παρέχει αποδεικτικά στοιχεία 
ότι πληρούνται οι απαιτήσεις του άρθρου 7 παρ. 4 του 
π.δ. 365/2002 (μετά την 31η Αυγούστου 2005, η ετικέτα 
πρέπει να αναγράφει τις λέξεις «Ε.Κ. φυτοϋγειονομικό 
διαβατήριο»). 

Οι ανωτέρω προβλεπόμενοι έλεγχοι διενεργούνται 
από την αρμόδια αρχή για τον έλεγχο των σπόρων που 
προορίζονται για σπορά. 

(στ) Στην περίπτωση σπόρων Μθόίοαρο εαΐίνα Ι_., που 
προορίζονται για σπορά όπως αναφέρονται στα σημεία 
28.1 και 28.2 Κεφάλαιο II, Μέρος Α,' του Παραρτήματος 
IV, του π.δ. 365/2002, η επίσημη ετικέτα, που ορίζεται 
στο Παράρτημα IV, Μέρος Α,' της υπ’ αριθμ. 250744/2003 
(Β' 861) κοινής υπουργικής απόφασης «Τεχνικός Κανονι¬ 
σμός Ελέγχου και Πιστοποίησης σπόρων προς σπορά 
κτηνοτροφικών φυτών» μπορεί να χρησιμοποιείται για 
φυτοϋγειονομικό διαβατήριο με την προϋπόθεση ότι η 


ετικέτα παρέχει αποδεικτικά στοιχεία ότι πληρούνται οι 
απαιτήσεις του άρθρου 7 παρ. 4 του π.δ. 365/2002 (μετά 
την 31η Αυγούστου 2005, η ετικέτα πρέπει να αναγράφει 
τις λέξεις «Ε.Κ. φυτοϋγειονομικό διαβατήριο»). 

Οι ανωτέρω προβλεπόμενοι έλεγχοι διενεργούνται 
από την αρμόδια αρχή για τον έλεγχο των σπόρων που 
προορίζονται για σπορά. 

3. Στην περίπτωση που το φυτοϋγειονομικό διαβατή¬ 
ριο αποτελείται από την επίσημη ετικέτα του Μέρους Β' 
του Παραρτήματος και συνοδευτικό έγγραφο τότε : 

α) το μέρος του φυτοϋγειονομικού διαβατηρίου που 
αποτελείται από την επίσημη ετικέτα θα πρέπει να πε¬ 
ριλαμβάνει τουλάχιστον τα απαιτούμενα στοιχεία των 
σημείων 1 μέχρι 5 του Μέρους Α' του Παραρτήματος, 
και 

β) το μέρος του φυτοϋγειονομικού διαβατηρίου που 
αποτελείται από το συνοδευτικό έγγραφο, θα πρέπει να 
περιλαμβάνει τουλάχιστον τα απαιτούμενα στοιχεία των 
σημείων 1 μέχρι 10 του Μέρους Α' του Παραρτήματος. 

4. Κάθε άλλο στοιχείο εκτός αυτών που αναφέρονται 
στο Παράρτημα του παρόντος διατάγματος, σχετικό 
με τους σκοπούς σήμανσης των υπ’ αριθμ. 387966/1999 
(Β' 2246) κοινών υπουργικών αποφάσεων «Τεχνικός 
Κανονισμός Εμπορίας πολλαπλασιαστικού υλικού καλ¬ 
λωπιστικών Φυτών, σε συμμόρφωση προς την οδηγία 
98/56/ΕΚ του Συμβουλίου», 436692/1994 (Β' 22/1995) «Τε¬ 
χνικός κανονισμός εμπορίας και πολλαπλασιαστικού 
υλικού κηπευτικών, εκτός των σπόρων προς σπορά, σε 
συμμόρφωση προς τις οδηγίες 92/33/ΕΟΚ του Συμβου¬ 
λίου και 93/61/ΕΟΚ και 93/62/ΕΟΚ της Επιτροπής» και 
436690/1994 (Β' 21/1995) «Τεχνικός Κανονισμός για την 
εμπορία του πολλαπλασιαστικού υλικού οπωροφόρων 
δένδρων και των οπωροφόρων δένδρων που προορίζο¬ 
νται για την παραγωγή φρούτων, σε συμμόρφωση προς 
τις οδηγίες 92/34/ΕΟΚ του Συμβουλίου και 93/48/ΕΟΚ, 
93/64/ΕΟΚ και 93/79/ΕΟΚ της Επιτροπής» μπορεί να 
αναγράφεται στο εν λόγω συνοδευτικό έγγραφο, μόνο 
εφ' όσον διαχωρίζεται σαφώς από τα στοιχεία που 
ορίζονται στο Μέρος Α' του Παραρτήματος. 

Αρθρο 3 

(άρθρο 2 Οδηγίας 92/105/ΕΟΚ) 

1. Οι αρμόδιες αρχές διασφαλίζουν με τους ελέγχους 
που διενεργούν ότι τηρούνται οι όροι που προβλέπονται 
στην παράγραφο 2 όσον αφορά τη σύνταξη, εκτύπωση 
και φύλαξη στο αρχείο ενός φυτοϋγειονομικού διαβα¬ 
τηρίου. 

2. Το φυτοϋγειονομικό διαβατήριο συντάσσεται, τυ¬ 
πώνεται και στη συνέχεια φυλάσσεται στο αρχείο, υπό 
τον έλεγχο των αρμοδίων αρχών του άρθρου 2 παρ. 1 
από τον παραγωγό που αναφέρεται στο άρθρο 7 παρ. 
5, εδάφιο τρίτο του π.δ. 365/2002 (Α'307) ή από φυσικό 
ή νομικό πρόσωπο που αναφέρεται στο άρθρο 11 παρ. 
3 περ. β) του ίδιου προεδρικού διατάγματος ή από ει¬ 
σαγωγέα που αναφέρεται στο άρθρο 15 παρ. 7, εδάφιο 
δεύτερο του π.δ. 365/2002 (Α' 307), όπως το άρθρο αυτό 
αντικαταστάθηκε από την παρ. 8 του άρθρου 2 του π.δ. 
179/2005 (Α' 229). 

Αρθρο 4 

(άρθρο 3 Οδηγίας 92/105/ΕΟΚ) 

1. Οι αρμόδιες αρχές διασφαλίζουν μετά από έλεγχο 
ότι πληρούνται οι όροι που προβλέπονται στην παρά- 

γραφο 2 όταν ένα φυτοϋγεινομικό διαβατήριο εκδίδεται 
και συνοδεύει φυτά, φυτικά προϊόντα ή άλλα αντικείμε¬ 
να, τη συσκευασία τους ή τα οχήματα μεταφοράς τους. 
Η έκδοση περιλαμβάνει τη σύνταξη του φυτοϋγειονομι- 
κού διαβατηρίου, ιδιαίτερα τη συμπλήρωση των στοι¬ 
χείων και των ενεργειών που απαιτούνται προκειμένου 
το φυτοϋγειονομικό διαβατήριο να είναι διαθέσιμο για 
χρήση από τον αιτούντα. 

2. Οι αρμόδιες αρχές που αναφέρονται στο άρθρο 2 
παρ. 1, με την επιφύλαξη των απαιτήσεων που καθορί¬ 
ζονται στο π.δ. 365/2002 (Α' 307): 

α) Διασφαλίζουν μετά από έλεγχο που διενεργούν ότι 
κάθε παραγωγός, φυσικό ή νομικό πρόσωπο ή εισαγω¬ 
γέας που αναφέρεται στο άρθρο 3 παρ. 2, υποβάλλει αί¬ 
τηση στην οικεία Υπηρεσία Γεωργίας της Νομαρχιακής 
Αυτοδιοίκησης, για την έκδοση ενός φυτοϋγειονομικού 
διαβατηρίου ή για την αντικατάσταση ενός φυτοϋγει- 
ονομικού διαβατηρίου. 

β) Αποφασίζουν κατά περίπτωση με βάση τους ελέγ¬ 
χους που προβλέπονται στο άρθρο 7 παρ. 1, 3 και 4 του 
π.δ. 365/2002 (Α' 307) και που διενεργούνται σύμφωνα με 
το άρθρο 7 παρ. 5 του π.δ. 365/2002 (Α' 307) ή με βάση 
τις απαιτήσεις του άρθρου 11 παρ. 3 ή του άρθρου 15 
παρ. 7 του π.δ. 365/2002 (Α' 307), όπως το άρθρο αυτό 
αντικαταστάθηκε από την παρ. 8 του άρθρου 2 του 
π.δ. 179/2005, τους περιορισμούς που θα εφαρμόσουν 
για τα φυτά, φυτικά προϊόντα ή άλλα αντικείμενα και, 
ανάλογα την περιοχή για την οποία ισχύει το φυτο- 
ϋγειονομικό διαβατήριο ή την αντικατάσταση του εν 
λόγω φυτοϋγειονομικού διαβατηρίου, καθώς επίσης και 
των πληροφοριών που αναγράφονται σε αυτό. Στην 
περίπτωση που ο παραγωγός, φυσικό ή νομικό πρόσω¬ 
πο ή εισαγωγέας που αναφέρεται στο άρθρο 3 παρ. 
2 προτίθεται να αποστείλει ένα φυτό, φυτικό προϊόν 
ή άλλο αντικείμενο σε μία προστατευόμενη ζώνη που 
αναφέρεται στο άρθρο 2 παρ. 1 περ. η) του π.δ. 365/2002 
(Α' 307), για την οποία δεν διαθέτει εν ισχύι ένα φυ- 
τοϋγεινομικό διαβατήριο, η αρμόδια αρχή προβαίνει 
στους αναγκαίους ελέγχους, ώστε να διαπιστωθεί εάν 
το προϊόν πληροί τις απαιτούμενες προϋποθέσεις για 
να αποσταλεί στην εν λόγω προστατευόμενη ζώνη. Για 
το λόγο αυτό ο παραγωγός, φυσικό ή νομικό πρόσωπο 
ή εισαγωγέας που αναφέρεται στο άρθρο 3 παρ. 2 του 
παρόντος διατάγματος, γνωστοποιεί εγγράφως στην 
οικεία αρμόδια αρχή την ανωτέρω πρόθεσή του και 
ταυτόχρονα υποβάλλει αίτηση στην ανωτέρω αρμόδια 
αρχή για την έγκριση έκδοσης του αντίστοιχου φυτοϋ- 
γειονομικού διαβατηρίου, τουλάχιστο δύο (2) εργάσιμες 
ημέρες πριν από την αποστολή. 

γ) Διασφαλίζουν μετά από έλεγχο ότι τα στοιχεία 
στο φυτοϋγειονομικό διαβατήριο συμπληρώνονται εξ 
ολοκλήρου με κεφαλαία γράμματα ανεξάρτητα εάν είναι 
προτυπωμένο ή πλήρως δακτυλογραφημένο. Η βοτανική 
ονομασία των φυτών ή φυτικών προϊόντων αναγράφεται 
με λατινικούς χαρακτήρες. Μη επικυρωμένες αλλαγές 
ή διαγραφές καθιστούν άκυρο το εν λόγω φυτοϋγειο- 
νομικό διαβατήριο. 

δ) Διασφαλίζουν μετά από έλεγχο ότι, σε περίπτωση 
που ένα φυτό, φυτικό προϊόν ή άλλο αντικείμενο έχει 
εγκριθεί εκ μέρους των για μία ή περισσότερες συ¬ 
γκεκριμένες προστατευόμενες ζώνες, αναγράφεται ο 


κωδικός της προστατευόμενης ζώνης ή των προστατευ- 
όμενων ζωνών στο φυτοϋγειονομικό διαβατήριο, δίπλα 
στη χαρακτηριστική σήμανση «ΖΡ» (ζοπα ρΐΌίθοΙα), υπο¬ 
δηλώνοντας ότι το εν λόγω φυτοϋγειονομικό διαβατήριο 
πληροί τους φυτοϋγειονομικούς όρους για τους οποίους 
ένα φυτό, φυτικό προϊόν ή άλλο αντικείμενο έχει εγκρι- 
θεί για μία ή περισσότερες προστατευόμενες ζώνες. 

ε) Διασφαλίζουν μετά από έλεγχο ότι, όταν ένα φυ- 
τοϋγειονομικό διαβατήριο εκδίδεται για ένα φυτό, φυ¬ 
τικό προϊόν ή άλλο αντικείμενο καταγωγής εκτός της 
Κοινότητας, αυτό χρησιμοποιείται, με την αναγραφή 
επί αυτού του ονόματος της χώρας καταγωγής ή όπου 
ενδείκνυται, της χώρας αποστολής. 

στ) Διασφαλίζουν μετά από έλεγχο ότι, στην περί¬ 
πτωση που ένα φυτοϋγειονομικό διαβατήριο αντικα¬ 
θίσταται από ένα άλλο φυτοϋγειονομικό διαβατήριο, 
τότε ο αριθμός μητρώου του αρχικού παραγωγού ή 
του αρχικού εισαγωγέα θα πρέπει να αναγράφεται στο 
φυτοϋγειονομικό διαβατήριο που αναφέρεται στο άρ¬ 
θρο 2, παρ. 1, δίπλα στη χαρακτηριστική σήμανση «ΒΡ» 
(«διαβατήριο αντικατάστασης»), για να δηλώνει ότι το 
εν λόγω φυτοϋγειονομικό διαβατήριο αντικαθιστά ένα 
άλλο φυτοϋγειονομικό διαβατήριο. 

ζ) Εγκρίνουν τη χρήση ενός φυτοϋγειονομικού διαβα¬ 
τηρίου από τα πρόσωπα που αναφέρονται στο άρθρο 
3 παρ. 2 σύμφωνα με τις ισχύουσες φυτοϋγειονομικές 
διατάξεις. 

η) Διασφαλίζουν, μετά από έλεγχο, ότι το μέρος του εν 
λόγω φυτοϋγειονομικού διαβατηρίου, που αποτελείται 
από την επίσημη ετικέτα του, Μέρος Β' του Παραρτή¬ 
ματος, προσαρτάται, με ευθύνη του παραγωγού, του 
φυσικού ή νομικού προσώπου ή του εισαγωγέα που 
αναφέρεται στο άρθρο 3 παρ. 2 στα φυτά, φυτικά προ¬ 
ϊόντα ή άλλα αντικείμενα, επί της συσκευασία τους ή 
επί των οχημάτων μεταφοράς τους, κατά τέτοιο τρόπο 
ώστε να μη μπορεί να επαναχρησιμοποιηθεί. 

Άρθρο 5 

(άρθρο 1 παρ. 3 Οδηγίας 2005/17/ΕΚ) 

Στο σημείο 1 των ΜΕΡΩΝ Α' και Β' του Παραρτήματος, 
μπορεί να χρησιμοποιείται η διατύπωση «ΕΟΚ φυτοϋγειο- 
νομικό διαβατήριο / ΕΕΟ ρΙαπί ραεεροιΐ» για μια μεταβα¬ 
τική περίοδο που λήγει την 1η Ιανουάριου του 2006. 

Αρθρο 6 

(Παράρτημα της Οδηγίας 92/105/ΕΟΚ) 

Κατωτέρω παρατίθεται Παράρτημα που έχει ως 
εξής: 

ΠΑΡΑΡΤΗΜΑ 
ΜΕΡΟΣ: Α' 

ΑΠΑΙΤΟΥΜΕΝΑ ΣΤΟΙΧΕΙΑ: 

1. «ΕΚ. - φυτοϋγειονομικό διαβατήριο / ΕΟ - ΡΙαπΙ 
ΡαεεροΓΐ». 

2. Ο κωδικός της Χώρας «ΘΒ». 

3. Η αρμόδια αρχή [αναγράφεται η αρμόδια αρχή που 
εγκρίνει την έκδοσή του: Νομαρχιακή Αυτοδιοίκηση ή 
Περιφερειακό Κέντρο Προστασίας Φυτών και Ποιοτικού 
Ελέγχου (ΠΚΠΦ & ΠΕ)]. 

4. Ο αριθμός μητρώου. 

5. Ο ατομικός αύξων αριθμός ή ο αριθμός της εβδο¬ 
μάδας ή ο αριθμός της παρτίδας. 

6. Η βοτανική ονομασία. 

7. Η ποσότητα. 

8. Η χαρακτηριστική σήμανση «ΖΡ» (ζοηα ρΓΟΙοοΙα) 
για την εδαφική ισχύ του διαβατηρίου και, ανάλο¬ 
γα με την περίπτωση, το όνομα ή τα ονόματα των 
Προστατευμένων Ζωνών για την οποία ή τις οποίες 
ισχύει. 


9. Η χαρακτηριστική σήμανση «ΒΡ» (διαβατήριο αντι¬ 
κατάστασης) σε περίπτωση αντικατάστασης ενός φυ- 
τοϋγειονομικού διαβατηρίου και, ανάλογα με την περί¬ 
πτωση, ο αριθμός μητρώου του αρχικά εγγεγραμμένου 
παραγωγού ή εισαγωγέα. 

10. Το όνομα της χώρας καταγωγής ή αποστολής για 
προϊόντα τρίτων χωρών. 


ΜΕΡΟΣ: Β 

ΥΠΟΔΕΙΓΜΑ ΕΠΙΣΗΜΗΣ ΕΤΙΚΕΤΑΣ 


1. «Ε.Κ. - Φυτοϋγειονιμικό 
Διαβατήριο / ΕΟ - ΡΙαπΙ 
ΡαεεροιΊ» 

2. <3Β 

3. Υπουργείο Αγροτικής Ανάπτυξης και Τροφίμων. 

3.1. Αρμόδια αρχή (1) : 

4. Αριθμός Μητρώου: 

5. Ατομικός αύξων αριθμός ή αριθμός της εβδομάδας ή αριθμός 
της παρτίδας: 

6. Βοτανική ονομασία: 

7. Ποσότης: 

8. «ΖΡ» (ΖΟΠ3 ρΐΌΐ 60 ΐ 3 ) (2) : 

9. «ΒΡ» (διαβατήριο αντικατάστασης) 

Αριθμός μητώου: 

10. Τρίτη χώρα καταγωγής ή αποστολής: 



(1) Αναγράφεται η αρμόδια αρχή που εγκρίνει την έκδοσή του: Νομαρχιακή Αυτοδιοίκηση ή Περιφερειακό Κέντρο 
Προστασίας Φυτών και Ποιοτικού Ελέγχου (ΠΚΠΦ & ΠΕ). 

(2) Αναγράφεται ο κωδικός ή το όνομα της προστατευόμενης ζώνης για την οποία ισχύει. 


Αρθρο 7 

Με απόφαση του Υπουργού Αγροτικής Ανάπτυξης 
και Τροφίμων που δημοσιεύεται στην Εφημερίδα της 
Κυβερνήσεως, μετά από εισήγηση της Διεύθυνσης Προ¬ 
στασίας Φυτικής Παραγωγής του Υπουργείου Αγροτικής 
Ανάπτυξης και Τροφίμων, μπορεί να ρυθμίζονται τεχνικά 
θέματα και κάθε λεπτομέρεια για την εφαρμογή του 
διατάγματος, συμπεριλαμβανομένου και του παραρτή¬ 
ματος αυτού. 

Άρθρο 8 

Τροποποίηση του π.δ. 365/2002 (Α' 307) 

Το υπόδειγμα ετικέτας φυτοϋγειονομικού διαβατηρίου 
του ΜΕΡΟΣ Γ' του Παραρτήματος VII του π.δ. 365/2002 
(Α' 307) καταργείται από τη δημοσίευση του παρόντος 
διατάγματος. 


Αρθρο 9 

(άρθρο 3 Οδηγίας 2005/17/ΕΚ, έναρξη ισχύος) 

Το παρόν διάταγμα αρχίζει να ισχύει από τις 15 Μαϊου 
2005. 

Στον Υφυπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Φεβρουάριου 2006 

